Yo a befelwago kudu o tla lefa molato. Ge o ka mo hlakodiša, o tla dulela go mo hlakodiša gantši. Saki o otlela ka lebelo ka mo a kgonago, a tšama a gopola gore ke nywaga e lesome a bereka ba gaFeus, eupša le ka mohla o tee ga se a gopola gore ka tšatši le lengwe a ka ba a bea la gagwe setulong sa sefatanaga se sengwe sa lapa la mongwa gagwe. Ba šetše ba bile lemebotoro e mehlanomola a thomago go ba bereka, wo ke wa boselela, eupša le tšatši le tee ga se a ka a laelwago ntšhawo mongwe wa yonaka karatšheng le ge a ya go e hlatswa. Monna yo ke mohumi, gomme o tšhentšha mebotoro ka morago ga nywaga e mebedi. A ba a makala kudu ka gobane yo mong wa gagwege a be a betha mosotho o be o ka re o betha selo fela se se se nago madi le bophelo, se se sa kwego bohloko. Saki o be a sa kea gopola goremonna yo le yena a kakwa bohloko, bjalo ka ge a bonala a ekwa bohloko, mo a bilego a rapaletše ka kua setulong sa kanthago. Na le yena a ka dumelela mosotho go otlela mmotoro wa gagwe wa ka gae Hm! Bophelo ke selo sa go makatša e le ruri, bo fetoša mokgwa wa batho le ge ba be ba sa ikemišetša bjalo. Go laetša gore go na le se sengwe se se laolago tše tša bophelo?